आथिखालनि भुटाननि राजथावनि थिम्फुनि मटिथांनि गोजौ बाहागोयाव सासे टिबेतान बौद्ध धोरोमारि गुरु ड्रपका कुयेनलिखौ मोनसे गोमोथाव खामानि मावनो खावलायदोंमोन। बिथाङा बे गोमाथाव खामानिखौ मावफुंनो राजि जादोंमोन बिथाङा मासे बोरमा आरो मासे मोसौनि बेदरजों सानजौफुनि आदार जाहोनो खावलायो। सानजौफुनि आदार जाखांनानै बोरमानि खर’खौ मोसौनि आबुं बेगेङाव फज’नानै बेखौ जिउ होयो आरो बेनिफ्राय टाकिन जुनारआ जोनोम जायो। टाकिन जुनार बोरमानि खर’ आरो मोसौनि देहा थानाय बादि जुनार। थारैनो बुंनो थाङोब्ला गोमोथाव धोरोमारि खान्थिजों जोनोम जानायखाय भुटान हादरा बे टाकिन जुनारखौ हादरारि जुनार महरै गनायथि होयो।